Chris Bosh

Christopher Wesson Bosh, nado o 24 de marzo de 1984 en Dallas, Texas, é un xogador americano de baloncesto profesional.

Na súa época no instituto foi nomeado "Mr. Basketball" en Texas, e deixou a universidade de Georgia Tech despois de xogar unha tempada para entrar no Draft da NBA de 2003. Foi seleccionado na cuarta posición polos Toronto Raptors nunha promoción moi competitiva. En Toronto, converteuse nunha das novas estrelas da liga. Alí se converteu no xogador franquía dos Raptors, foi elixido 5 veces All-Star, foi incluído unha vez no segundo equipo All-NBA, e xogou coa selección dos Estados Unidos, coa cal gañou a medalla de ouro nos Xogos Olímpicos de Pequín 2008. Na tempada 2006-07, Bosh levou ós Raptors á súa primeira clasificación para Playoffs en cinco anos, e ó seu primeiro título de división da historia. Deixou Toronto en 2010 coma líder histórico da franquía en puntos, rebotes, tapóns, dobres-dobres, tiros libres intentados e anotados, e minutos xogados.

Na súa etapa en Miami foi elixido All-Star noutras catro ocasións e chegou a tres Finais da NBA. Na primeira ocasión, na 2010-11, perderon 4-2 contra os Dallas Mavericks; na segunda, Bosh gañou o seu primeiro título da NBA con Miami, despois de gañar ós Oklahoma City Thunder por 4-1, na tempada 2011-12; na terceira ocasión, na tempada 2012-13, conseguiu o seu segundo anel consecutivo despois de que os Heat gañaran por 4-3 ós San Antonio Spurs.

 Traxectoria deportiva 
 Toronto Raptors (2003-2010) 
miniatura|esquerda|upright|Bosh lanzando un tiro libre durante un partido na tempada 2005-06.
 Tempada Rookie (2003-04) 
Nunha clase de Draft moi forte, incluíndo os futuros All-Stars LeBron James, Carmelo Anthony e Dwyane Wade, Bosh foi seleccionado na cuarta posición do Draft da NBA de 2003 polos Toronto Raptors, e asinou con eles o 8 de xullo de 2003."Raptors Sign Chris Bosh", nba.com/raptors, 8 de xullo de 2003, consultado o 20 de marzo de 2007. Antes de asinar o seu contrato, outros equipos da NBA fixeron ofertas por Bosh ao saber que Toronto necesitaba un anotador veterano, e a estrela dos Raptors Vince Carter fixo presión para ser traspasado. Porén, o director xeral Glen Grunwald, rexeitou todas as ofertas.

Na súa tempada coma rookie, Bosh viuse forzado a xogar coma pivote, debido á marcha de Antonio Davis aos Chicago Bulls.Feschuk, Dave, "Vegas trip leaves Bosh bushed", thestar.com, 18 de febreiro de 2007, consultado o 20 de marzo de 2007. Esta situación fixo que se tivera que enfrontar a pivotes moito máis altos e fortes ca el, o cal compensaba con traballo e esforzo."Chris Bosh's evolution into an NBA star" , ctv.ca, 18 de febreiro de 2007, consultado o 20 de marzo de 2007. Os seus números tampouco pasaron desapercibidos,Kahn, Mike, "The sky, Bosh? Raptors rookie just getting started" , cbs.sportsline.com, 26 de xaneiro de 2004, consultado o 20 de marzo de 2007. acadando 11.5 puntos, 7.4 rebotes e 1.4 tapóns en 33.5 minutos de xogo, en 75 partidos. Liderou aos rookies en rebotes e tapóns, e conseguiu o récord da franquía en rebotes capturados por un rookie, con 557. Bosh foi seleccionado no primeiro equipo de rookies da tempada.

 A nova esperanza dos Raptors (2004-06) 
miniatura|Bosh e os seus compañeiros nun partido da tempada 2005-06 contra os Milwaukee Bucks. Dende a esquerda: Pape Sow, Bosh, Mike James e Morris Peterson.
Coa marcha do xogador franquía do equipo, Vince Carter, en decembro de 2004, Bosh converteuse automaticamente no novo líder do equipo, arredor de quen Toronto construiría o equipo.2004-05: End Of The Carter Era, nba.com/raptors, consultado o 27 de abril de 2007. Nos partidos restantes tras a marcha de Carter, o ala-pivote acadou 18.4 puntos, 9.5 rebotes, 1.6 tapóns e 38.1 minutos por partido, mellorando en todas as apartado das estatísticas. Gañou o seu primeiro premio ao xogador da semana da Conferencia Leste polos partidos xogados entre o 3 e o 9 de xaneiro de 2005. Mentres se achegaba o remate da tempada, os analistas consideraron a Bosh coma un futuro All-Star.Wick, Norma, "All Flights Cancelled, nba.com/raptors, 10 de xaneiro de 2005, consultado o 27 de abril de 2007.Ball, Mike, "Still An All-Star In This Town", nba.com/raptors, 17 de xaneiro de 2005, consultado o 27 de abril de 2007. Bosh rematou a tempada 2004-05 coma líder en anotación e en rebotes capturados do equipo.

Antes da tempada 2005-06, Bosh foi nomeado coma un dos capitáns do equipo. Bosh continuou traballando o seu xogo, liderando ao equipo en anotación, rebotes, e porcentaxe de tiros de campo na primeira metade da tempada."Bosh Named NBA's Eastern Conference Player of the Week", nba.com/raptors, 6 de febreiro de 2006, consultado o 27 de abril de 2007. O 9 de febreiro de 2006, por primeira vez na súa carreira, foi seleccionado para xogar o NBA All-Star Game de 2006 en Houston, Texas, coma xogador reserva da Conferencia Leste. Foi o terceiro Raptor en converterse en All-Star, tras Carter e Antonio Davis. A elección de Bosh produciuse tres días despois de ser nomeado xogador da semana da Conferencia Leste por segunda vez na súa carreira. En marzo de 2006, tras unha lesión que lle fixo perder o resto da tempada,"Charlie Villanueva Nets 48 in OT Loss in Milwaukee", nba.com/raptors, 26 de marzo de 2006, consultado o 3 de agosto de 2007. os Raptors conseguiron unha marca de 1-10 sen Bosh.Raptors Schedules & Results 2005-2006 , nba.com/raptors, consultado o 3 de agosto de 2007. Isto puxo en evidencia a importancia coma peza clave do ataque dos Raptors, así coma o seu papel como líder do equipo. Os Raptors remataron a tempada con 27-55, e Bosh fixo 22.5 puntos, 9.2 rebotes e 2.6 asistencias por partido.Chris Bosh Info Page – Career Stats and Totals , nba.com, consultado o 12 de novembro de 2007.

Malia o gran cambio no equipo dos Raptors, incluíndo a marcha dos seus amigos Mike James e Charlie Villanueva, Bosh asinou unha extensión de contrato por tres anos con opción do xogador a un cuarto, o 14 de xullo de 2006."Raptors Re-Sign Bosh to Multi-Year Contract Extension", nba.com/raptors, 14 de xullo de 2006, consultado o 3 de agosto de 2007. O acordo fíxose por valor de 65 millóns de dólares en 4 anos."Raptors Re-Sign Chris Bosh To Contract Extension", nba.com/raptors, 14 de xullo de 2006, consultado o 3 de agosto de 2007. 
esquerda|miniatura|Bosh mellorou os seus números en puntos e rebotes por partido na tempada 2006-07.

 Campións de división (2006-07) 
Tras un comezo bastante inseguro na tempada 2006-07, os Raptors pasaron do 50% de vitorias ó chegar ó parón do All-Star Weekend.Raptors Post Up, nba.com/raptors, 26 de xaneiro de 2007, consultado o 26 de abril de 2007. O xogo e o liderado de Bosh foron fundamentais para a boa xeira do equipo, e como recoñecemento ás súas habilidades, o 25 de xaneiro de 2007, foi nomeado titular para a Conferencia Leste no All-Star. Bosh recibiu o segundo máximo número de votos entre todos os aleiros e ala-pivotes da Conferencia Leste."Raptors voted all-star starter" cbc.ca, 25 de xaneiro de 2007, consultado o 27 de abril de 2007. Esta foi a primeira vez de Bosh coma titular no All-Star, e a súa segunda aparición no partido. En xaneiro de 2007, foi nomeado xogador do mes da Conferencia Leste, debido ao seu gran momento de forma."Bosh named Eastern Conference Player of the Month", nba.com/raptors, 2 de febreiro de 2007, consultado o 20 de marzo de 2007. Nese mes, liderou aos Raptors con 25.4 puntos e 9.1 rebotes por partido, levando a Toronto a unha marca de 10 vitorias e 5 derrotas. O 7 de febreiro de 2007, Bosh anotou a maior anotación da súa carreira ata entón, con 41 puntos, facendo que os seus seareiros lle dedicaran cánticos de "MVP", un feito sen precedentes no Air Canada Centre.Smith, Doug, Bosh's career-high 41 sparks 'M-V-P' chant, thestar.com, 7 de febreiro de 2007, consultado o 27 de abril de 2007. Dous días máis tarde, anotou 29 puntos e colleu 11 rebotes contra os Los Angeles Lakers, anotando 10 tiros de 10 intentos na segunda parte.Post-Game Notes, nba.com/raptors, consultado o 20 de marzo de 2007.

 Miami Heat (2010-presente) 
miniatura|upright|Bosh xogando cos Miami Heat.
Tras o remate da 2009-10, había unha grande expectación sobre onde ían xogar axentes libres do nivel de LeBron James, Dwyane Wade ou Bosh na seguinte tempada. O 9 de xullo de 2010, Bosh completou oficialmente un sign-and-trade para irse ós Miami Heat, e formar equipo con Wade e James.Heat get James, Bosh in sign-and-trade deals , sportsillustrated.cnn.com, 9 de xullo de 2010, consultado o 10 de xullo de 2010. Bosh deixou Toronto non só liderando practicamente todas as estatísticas, senón que tamén foi un dos tan só tres xogadores na liga en facer 10.000 puntos, 4.500 rebotes e 600 tapóns nas súas sete tempadas cos Raptors.Chris Bosh the power broker in Heat’s three-for-all, thestar.com, 10 de xullo de 2010, consultado o 11 de xullo de 2010.

Malia ser considerados coma favoritos ó campionato, os Heat comezaron cunha marca de 9-8, e o rendemento de Bosh estaba por debaixo do que se agardaba. Porén, os Heat conseguiron unha xeira de 21-1, e loitaban cos Boston Celtics e cos Chicago Bulls pola primeira posición na Conferencia Leste ó chegar ó ecuador da tempada.Aschburner, Steve, "Heat thank November swoon for helping them find way to bloom" , nba.com, 13 de xaneiro de 2011, consultado o 14 de xaneiro de 2011. Miami rematou a tempada regular con 58 vitorias e se enfrontaron ós Philadelphia 76ers na primeira rolda dos playoffs. Miami gañou a serie en cinco partidos, e tamén gañaron en cinco partidos as semifinais contra Boston. Nas Finais de Conferencia contra Chicago, Bosh foi particularmente importante, acadando 23.2 puntos por partido, para levar ós Heat á vitoria nas series por 4-1. Nas Finais contra os Dallas Mavericks, Bosh tivo unha porcentaxe de tiro de menos dun 30% de acerto nos dous primeiros partidos, pero anotou a canastra gañadora no terceiro partido, para darlle a Miami unha vantaxe de 2-1. Ese foi o último partido que gañou Miami, xa que Dallas conseguiu gañar os tres seguintes, para conseguir o primeiro campionato da NBA da súa historia.

Na tempada 2011-12, os Heat partían outra vez coma favoritos ó título. Sen facer grandes cambios no seu equipo, quedaron segundos na Conferencia Leste con 46 partidos gañados, só por detrás dos Chicago Bulls. Na primeira rolda eliminaron os New York Knicks por 4-1. No primeiro partido das semifinais de conferencia contra os Indiana Pacers, Bosh lesionouse na primeira parte, e a predición apuntaba a que perdería o resto das series. Grazas ó gran traballo de Wade e James, os Heat conseguiron gañar a serie por 4-2. Bosh volveu no quinto partido das finais de conferencia contra os Celtics, pero a súa axuda non foi suficiente para evitar a derrota de Miami, que suporía o 3-2 no global da serie a favor de Boston. Miami conseguiu finalmente gañar a serie por 4-3, en parte grazas a un gran partido de Bosh no sétimo encontro, e accederon por segunda vez consecutiva ás Finais da NBA. Desta vez conseguiron gañar por 4-1 ós Oklahoma City Thunder, e Bosh conseguiu o seu primeiro anel da NBA, segundo na historia dos Heat.

 Estatísticas 
 Tempada regular 
 Tempada Equipo PX MIN %TC %3P %TL REB ASIS ROUB TAP PTS 2003-04 Toronto 75 33.5 .459 .357 .701 7.4 1.0 0.8 1.4 11.5 2004-05 Toronto 81 37.2 .471 .300 .760 8.9 1.9 0.9 1.4 16.8 2005-06 Toronto 70 39.3 .505 .000 .816 9.2 2.6 0.7 1.1 22.5 2006-07 Toronto 69 38.5 .496 .343 .785 10.7 2.5 0.6 1.3 22.6 2007-08 Toronto 67 36.2 .494 .400 .844 8.7 2.6 0.9 1.0 22.3 2008-09 Toronto 77 38.0 .487 .245 .817 10.0 2.5 0.9 1.0 22.7 2009-10 Toronto 70 36.1 .518 .364 .797 10.8 2.4 0.6 1.0 24.0 2010-11 Miami 77 36.3 .496 .240 .815 8.3 1.9 0.8 0.6 18.7 2011-12 Miami 57 35.2 .487 .286 .821 7.9 1.8 0.9 0.8 18.0 2012-13 Miami 74 33.2 .535 .284 .798 6.8 1.7 0.9 1.4 16.6 Total  717 36.4 .496 .288 .799 8.9 2.1 0.8 1.1 19.5 All-Star  7 22.0 .507 .167 .533 5.9 1.3 0.7 0.3 11.9

 Playoffs 
 Tempada Equipo PX MIN %TC %3P %TL REB ASIS ROUB TAP PTS 2006-07 Toronto 6 37.0 .396 .200 .842 9.0 2.5 0.8 1.8 17.5 2007-08 Toronto 5 39.8 .472 .143 .833 9.0 3.6 1.6 0.4 24.0 2010-11 Miami 21 39.7 .474 .000 .814 8.5 1.1 0.7 0.9 18.6 2011-12 Miami 14 31.4 .493 .538 .827 7.8 0.6 0.4 1.0 14.0 2012-13 Miami 23 32.7 .458 .405 .733 7.3 1.5 1.0 1.6 12.1 Total  69 35.4 .464 .364 .807 8.0 1.4 0.8 1.2 15.8

 Traxectoria internacional 

miniatura|left|Bosh nos Xogos Olímpicos de Pequín 2008.
A carreira internacional de Bosh comezou no ano 2002 cando foi seleccionado coma membro da selección estadounidense para o Campionato do Mundo Júnior, que conseguiu a medalla de bronce cunha marca de 4-1.USA Basketball: Bio: Chris Bosh , usabasketball.com, consultado o 20 de marzo de 2007.

Tras o comezo da súa carreira na NBA, Bosh foi elixido en marzo de 2006 para formar parte do equipo nacional na xira previa ó Campionato do Mundo, e axudou ó equipo a alcanzar un récord de 5-0. En agosto de 2006, Bosh foi elixido no equipo estadounidense para o Mundial do Xapón de 2006. Xunto a outros compañeiros da súa mesma promoción de 2003 coma Dwyane Wade, LeBron James, Carmelo Anthony e Kirk Hinrich, conseguiron a medalla de bronce, tras derrotar á selección da Arxentina.2006 FIBA World Championship , fiba.com, consultado o 20 de marzo de 2007. Bosh quedou na sexta posición en porcentaxe de tiros de campo.

Tras a tempada 2006-07, Bosh foi elixido para competir no Campionato FIBA Americas de 2007. Porén, unha lesión nun pé apartouno do equipo.Chris Bosh leaves U.S. training camp because of left foot injury, sports.yahoo.com, 15 de agosto de 2007, consultado o 5 de novembro de 2007. O 23 de xuño de 2008, foi incluído no equipo que competiría nos Xogos Olímpicos de Pequín 2008.Bosh named to U.S. Olympic team , olympics.thestar.com, 23 de xuño de 2008, consultado o 24 de xuño de 2008. Durante o torneo, Bosh foi o substituto principal do pívot Dwight Howard. Os Estados Unidos remataron invictos tras oito partidos e conseguiron a medalla de ouro, derrotando á selección española na final.US hoops back on top, beats Spain for gold medal , sports.yahoo.com, 24 de agosto de 2008, consultado o 24 de agosto de 2008. Bosh acadou 9.1 puntos por partido, e liderou ó equipo en rebotes, con 6.1 por partido.USA , usabasketball.com, consultado o 25 de agosto 2008.

O 29 de xuño de 2012, Bosh chamou ó adestrador do equipo nacional Mike Krzyzewski e ó presidente Jerry Colangelo para comunicarlles a súa intención de non participar nos Xogos Olímpicos de Londres de 2012 debido ó proceso de recuperación da lesión que lle mantivo fóra durante varios partidos dos Playoffs de 2012.http://www.usatoday.com/sports/olympics/london/basketball/story/2012-06-29/chris-bosh-to-miss-olympics/55919170/1

 Salarios 
TempadaEquiposSalario2003–04Toronto$2,911,3202004–05Toronto$3,129,7202005–06Toronto$3,348,0002006–07Toronto$4,235,2202007-08Toronto$12,455,0002008-09Toronto$14,410,5812009-10Toronto$15,779,9122010-11Miami$14,500,0002011-12Miami$16,022,5002012-13Miami$17,545,0002013-14Miami$19,067,500

 Galardóns e logros individuais 
 Xogador do Mes da Conferencia Leste da NBA: xaneiro de 2007
 Xogador da Semana da Conferencia Leste da NBA: 3 de xaneiro de 2005; 30 de xaneiro de 2006; 26 de marzo de 2007; 7 de xaneiro de 2008; 28 de outubro de 2008; 1 de febreiro de 2010; 5 de abril de 2010; 30 de decembro de 2013
 Campión da División Atlántico da NBA: 2006–07
 Campión da División Sueste da NBA: 2010–11, 2011–12, 2012–13
 Campión da NBA: 2011–12; 2012–13
 NBA All-Star: 2005–06; 2006–07; 2007–08; 2008–09 (non participou debido a unha lesión); 2009–10; 2010–11; 2011–12; 2012–13; 2013–14
 Segundo Equipo All-NBA: 2006–07
 Primeiro Equipo de Rookies NBA: 2003–04
 Partido de Rookies do NBA All-Star Game: 2003–04; 2004–05
 Medalla de bronce co Team USA no Campionato do Mundo da FIBA 2006.
 Medalla de ouro co Team USA nos Xogos Olímpicos de Pequín 2008.

 Notas 

 Véxase tamén 
 Ligazóns externas 
 Perfil de Chris Bosh en NBA.com 
 Estatísticas de Chris Bosh  

Categoría:Nados en 1984
Categoría:Nados en Dallas, Texas
Categoría:Xogadores de baloncesto da NBA
Categoría:Xogadores de baloncesto olímpicos dos Estados Unidos de América
Categoría:Eleccións no Draft da NBA dos Toronto Raptors
Categoría:Xogadores dos Toronto Raptors
Categoría:Xogadores dos Miami Heat
Categoría:Ala-pivotes de baloncesto
Categoría:Medallistas olímpicos en baloncesto
Categoría:Medallistas olímpicos de ouro polos Estados Unidos de América
Categoría:Medallistas nos Xogos Olímpicos de 2008
Categoría:Xogadores de baloncesto nos Xogos Olímpicos de 2008